CELEX: 62017TN0256
Language: fi
Date: 2017-05-02 00:00:00
Title: Asia T-256/17: Kanne 2.5.2017 – Labiri v. ETSK

3.7.2017   
            
            
               FI
            
            
               Euroopan unionin virallinen lehti
            
            
               C 213/34
            
         Kanne 2.5.2017 – Labiri v. ETSK
   (Asia T-256/17)
   (2017/C 213/46)
   Oikeudenkäyntikieli: ranska
   
      Asianosaiset
   
   
      Kantaja: Vassiliki Labiri (Bryssel, Belgia) (edustaja: asianajajat J. N. Louis ja N. de Montigny)
   
      Vastaaja: Euroopan talous- ja sosiaalikomitea
   
      Vaatimukset
   
   Kantaja vaatii unionin yleistä tuomioistuinta
   toteamaan ja päättämään, että
   
               —
            
            
               Euroopan talous- ja sosiaalikomitean päätös olla panemasta vilpittömin mielin täytäntöön asianosaisten tekemän sovintoratkaisua koskevan sopimuksen 3 kohtaa kumotaan,
            
         
               —
            
            
               Euroopan talous- ja sosiaalikomitea velvoitetaan maksamaan kantajalle 250 000 euroa,
            
         
               —
            
            
               vastaaja velvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu SEUT 266 artiklan rikkomiseen siltä osin kuin riidanalainen päätös, jonka mukaan vastaaja on kykenemätön panemaan täytäntöön sopimuksen, joka tehtiin asiassa F-33/15, Labiri v. TSK, tehdyn sovintoratkaisun yhteydessä, merkitsee kantajan mukaan Euroopan unionin tuomioistuimen tekemän ratkaisun noudattamatta jättämistä. Tällainen lainvastainen pidättäytyminen täten tehdyn sopimuksen täytäntöönpanosta merkitsee lisäksi huolenpitovelvollisuuden laiminlyöntiä kantajaan nähden, SEUT 4 artiklan 3 kohdassa määrätyn vilpittömän yhteistyön velvoitteen laiminlyöntiä, asianosaisten vapaasti tekemien sopimusten lojaalia täytäntöönpanoa koskevan periaatteen loukkaamista, hyvän hallinnon periaatteen loukkaamista ja henkilöstösääntöjen 24 artiklaan perustuvan avustamisvelvollisuuden laiminlyöntiä.
            
         
               2)
            
            
               Toinen kanneperuste, joka perustuu harkintavallan väärinkäyttöön, jossa täsmällisemmin on kyse menettelyn väärinkäytöstä siltä osin kuin vastaajalla ei väitetysti koskaan ollut aikomusta asianosaisten välisen sopimuksen lojaaliin täytäntöönpanoon ja siltä osin kuin vastaaja allekirjoitti tämän viimeksi mainitun vain saadakseen kantajan peruuttamaan asiassa F-33/15 nostamansa kanteen.